Lisa nr 1

RMK ja MTÜ Kalatee vahel 25. novembril 2024.a. sõlmitud töövõtulepingule

Nr 17-5-/2024/11

|  |  |
| --- | --- |
| AKT | Oktoober 2025 |
|

**Töö üleandmine-vastuvõtmine**

Käesolevaga töövõtja annab üle ja tellija võtab vastu RMK ja MTÜ Kalatee vahel 25. novembril 2024. a. sõlmitud lepingu nr 17-5/2024/11 punktide 1, 2 ja 3 kohaselt tehtud töö.

Lepingu täitmiseks võeti Pale jõest koostöös tellijaga ja Maaülikooli ihtüoloogidega 2024. aasta sügisel jõeforelli marja viielt emaskalalt ja niiska seitsmelt isaskalalt. Jõeforelli suguproduktid viidi RMK Põlula kalakasvatuskeskuse karantiinihoonesse viljastamiseks ja edaspidiseks hautamiseks.

Kõigilt suguprodukte andnud kaladelt võeti koeproovid geneetiliseks uuringuks Eesti Maaülikoolis. Niiskade kvaliteeti hinnati spermide liikuvuse põhjal viiepallisüsteemis. Kõik niisad olid väga hea või hea kvaliteediga. Viljastamisel kasutati viljastamisskeemi 1:1 (ühe emaskala mari ja ühe isaskala niisk), kahe suurema marjakoguse andnud kala puhul ka poolfaktoriaalset viljastamisskeemi, kus nende marjad mari jagati kaheks osaks, mis viljastati eri isaskalade niiskadega. Hauduma pandi 2,15 liitrit viljastatud marja e 15500 marjatera, keskmiselt 7200 marjatera ühes liitris. Marja kvaliteet oli hea ja inkubeerimiskadu väga vähene.

Riigi Laboriuuringute ja Riskihindamise Keskuses LABRIS uuriti silmtäppstaadiumis marja ohtlike viirushaiguste suhtes, haigusetekitajaid ei leitud (20.02.2025 katseprotokoll nr TA2502573-V).

Koorunud vastsetest kasvatati samasuvised noorkalad, kelle ellujäämus viljastatud marjast oli 80,1% ehk 12490 isendit. Juulis uuriti kalu veelkord ohtlike viirushaiguste suhtes, haigustekitajaid polnud (24.07.25 katseprotokoll nr TA2516428-V). Põllumajandus- ja Toiduamet väljastas teatise nookalade veekogudesse asustamise lubatavuse kohta 29.07.2025 (lisatud), Keskkonnaameti luba nr 9-1/25/18893-2 jõeforellide asustamiseks Pöögle ojja, Raudna ning Tarvastu jõgedesse on välja antud 02. oktoobril 2025 (lisatud).

Noorkalade väljatulek marjast oli oodatust tublisti suurem, mis võimaldas neid asustada vastavalt teadlaste soovitustele peale Pöögle oja ka veel Tarvastu ja Raudna jõgedesse, kus on jõeforelli jaoks sobivaid vabu elupaiku.

09.oktoobril 2025 asustati kasvatatud jõeforellid koos Tellija esindaja ja Maaülikooli ihtüoloogidega Viljandimaa jõgedesse järgmiselt:

* Pöögle oja - 8980 is keskm isendikaaluga 7,25 g – kokku 10 asustamispunktis
* Raudna jõgi – 1240 is keskm kaaluga 7,25 g – kokku kokku 3 asustamispunktis
* Tarvastu jõgi – 2276 is keskm kaaluga 7,25 g – kokku 5 asustamispunktis.

Detailsemad andmed on esitatud iga jõe kohta koostatud asustamisaktis (lisatud).

Vastavalt lepingu punktile 3.1. tasub tellija tööde eest töövõtjale koos käibemaksuga 9000,0 (üheksa tuhat) eurot).

Käesolev akt on koostatud kahes eksemplaris, üks tellijale ja teine töövõtjale.

|  |  |
| --- | --- |
| Tellija | Töövõtja |
| MTÜ Kalatee  Registrikood 80592026 | Riigimetsa Majandamise Keskus  Registrikood 70004459 |
| Oja tee 11, Viljandi linn  71017, Viljandi maakond | Mõisa/3, Sagadi küla, Haljala vald  45403 Lääne-Viru maakond |
| Tel +372 53268386 | Tel 676 7500 |
| E-post siim.tirmaste@gmail.com | E-post rmk@rmk.ee |
| (allkirjastatud digitaalselt) | (allkirjastatud digitaalselt) |
| Siim-Martin Tirmaste | Kunnar Klaas |